section_heading: Efekti
paragraph_text: Za snimanje materijala u Palio di Sienu koji je poslije ubačen u glavnu sekvencu korišteno je četrnaest kamera. Zračni kadrovi iz helikoptera su bili zabranjeni, a ekipi je bilo zabranjeno i prikazivanje nasilja "koje uključuje bilo ljude ili životinje". Framestore je radio na utrci po Sieni, udvostručivši 1000 statista tijekom glavnog snimanja kako bi u kadru izgledalo da u publici ima 40 000 gledatelja u stvarnom Paliju. Maknute su i žice koje su držale Craiga i kaskadere u segmentu utrke na krovu. Dupliciranje publike na izvedbi Tosce odradila je tvrtka Machine FX, kako bi izgledalo da je izvedba rasprodana.